Edymar Martínez

Edymar Martínez Blanco (lahir 10 Julai 1995) ialah model dan ratu cantik Venezuela. Beliau mewakili wilayah Anzoátegui di pertandingan kebangsaan Miss Venezuela 2014 dan meraih gelaran Miss Venezuela International yang sebelum ini dipegang pada tahun sebelumnya oleh Michelle Bertolini. Martinez dinobatkan sebagai Miss International 2015 yang berlangsung di Grand Prince Hotel Takanawa, Tokyo, Jepun pada 5 November 2015.

 Profil 
Martinez memulakan kerjayanya sebagai model pada usia muda bersama Organization Intermodels Venezuela" di Puerto La Cruz. Pada Disember 2010, pada usia 15 tahun, beliau bersaing di pertandingan Miss Teen Beauty Venezuela yang mewakili wilayah asalnya, dan berjaya sebagai juara dan menjadi pengalaman pertamanya dalam pertandingan kecantikan.

 Pertandingan kecantikan 

 Miss Venezuela 2014 
Edymar mewakili wilayah Anzoátegui di Miss Venezuela 2014 yang diadakan kali ke-62 pada 9 Oktober. Beliau bersaing bersama 24 finalis lainnya. Beliau berjaya menerima gelaran Miss Venezuela International (yang akan mewakili Venezuela di Miss International) dan juga anugerah khas Miss Face.

 Miss International 2015 
Edymar mewakili negaranya di Miss International 2015 yang berlangsung di Tokyo, Jepun, pada 5 November 2015. Beliau menjuarai pertandingan tersebut dan menewaskan 69 peserta lainnya. Menjadikannya wanita Venezuela ketujuh yang meraih mahkota pertandingan tersebut. Beliau juga meraih penghargaan khas Miss Perfect Body.

 Rujukan 

Kategori:Kelahiran 1995
Kategori:Orang hidup
Kategori:Pemenang Miss International
Kategori:Peragawati Venezuela